*Za ostale forme istopolnih partnerstava videti:* ***Zakonsko priznavanje istopolnih zajednica***.

**Registrovano partnerstvo** je jedan od nekoliko sinonimnih naziva za zakonsku formu priznavanja istopolnih zajednica ekvivalentnih ili sličnih braku. Termin *registrovano partnerstvo* ulazi u pravo kako bi se istopolnim parovima omogućile zakonske povlastice, prava i obaveze koje su garantovane brakom. Termin potiče iz skandinavskih zemalja i najčešće se koristi u Evropi. U SAD-u se u istom značenju koristi termin *građanska zajednica*. Pored ovih termina, koriste se i *građansko partnerstvo* (u UK i Irskoj), *životno partnerstvo* (u Nemačkoj) i sl. Drugi oblici zakonskog priznavanja istopolnih zajednica se mogu manje ili više formalno razlikovati od registrovanog partnerstva, mada su suštinski slični.

Istorija i pregled
------------------

### Danska - registreret partnerskab

*Glavni članak: Istopolna zajednica u Danskoj*
Danska je prva država u svetu koja je donela zakon o registrovanim partnerstvima, 7. juna, 1989. godine, a prvo partnerstvo je sklopljeno 1. oktobra, 1989. između Axela i Eigila Axgila.

### Norveška - registrert partnerskap

*Glavni članak: Istopolna zajednica u Norveškoj*
Norveška je donela zakon o registrovanim partnerstvima 1993. Godine. Od 1. januara, 2009. godine Norveška priznaje istopolne brakove. Donošenjem tog zakona, zakon o registrovanom partnerstvu je prestao da važi i više se ne mogu sklapati partnerstva. Parovi koji su ranije registrovali svoja partnerstva mogu da ih prevedu u bračni status, ukoliko žele.

### Švedska -Registrerat partnerskap

*Glavni članak: Istopolna zajednica u Švedskoj*
Švedska je donela zakon 1995. godine, koji je, isto kao i u Norveškoj, prestao da važi kada je 2009. donet zakon o rodno neutralnim brakovima.

### Island - staðfest samvist

*Glavni članak: Istopolne zajednice na Islandu*
Island je doneo zakon o registrovanim partnerstvima 1996. godine. Najpoznatiji primer osoba sa Islanda koje su registrovale partnerstvo su Jóhanna Sigurðardóttir, premijerka Islanda, i njena partnerka, Jónína Leósdóttir.

### Holandija -geregistreerd partnerschap

*Glavni članak: Istopolne zajednice u Holandiji*
Holandija je donela zakon o registrovanim partnerstvima 1997. godine, koji je počeo da važi 1. januara, 1998. Registrovano partnerstvo u Holandiji je izjednačeno sa brakom i važi i za heteroseksualne i za istopolne parove. Nakon donošenja zakona o istopolnim brakovima 2001. godine ovaj zakon nije prestao da važi, kao što je to bio slučaj u drugim državama. Jedina razlika između registrovanog partnerstva i braka je da se registrovano partnerstvo može prekinuti bez intervencije suda.

### Nemačka - Eingetragene Lebenspartnerschaft

*Glavni članak: Istopolna zajednica u Nemačkoj*
Nemačka je donela zakon o registrovanim životnim partnerstvima 2001. godine. Zakon je izmenjen 2004. godine kada je odobreno usvajanje dece partnera ili partnerki, ali su isključene poreske povlastice za registrovane parove.

### Finska - rekisteröity parisuhde

Status istopolnih zajednica u Evropi 
  Istopolni brak
  Registrovana partnerstva
  Neregistrovane kohabitacije
  Pitanje u razmatranju
  Ne priznaju se ili nepoznat status
  Istopolni brak je zabranjen
*Glavni članak: Istopolne zajednice u Finskoj*
Finska je donela zakon o registrovanim partnerstvima 2002. godine, koja su dostupna samo istopolnim parovima.

### Slovenija - istospolna partnerska skupnost

*Glavni članak: Istopolne zajednice u Sloveniji*
Slovenija je donela zakon o registrovanim partnerstvima 2005. godine. Zakon o istopolnim brakovima se očekuje narednih meseci.

### Švajcarska - Eingetragene Partnerschaft ili Partenariat enregistré

*Glavni članak: Istopolne zajednice u Švajcarskoj*
Švajcarska je na federalnom referendumu 2005. godine glasala o uvođenju registrovanih partnerstava, na kome se 58% stanovništva izjasnilo "za". Pre toga istopolne zajednice su priznavali neki kantoni u Švajcarskoj.

### Češka - registrované partnerství

*Glavni članak: Istopolne zajednice u Češkoj*
Češka je donela zakon o registrovanim partnerstvima 2006. godine, kao prva država bivšeg istočnog bloka koja je zakonski priznala istopolne zajednice. Zakon je proširen 2008. godine, čime su se partnerstva približila brakovima po nivou garancije prava i obaveza.

### Mađarska - bejegyzett élettársi kapcsolat

*Glavni članak: Istopolne zajednice u Mađarskoj*
Mađarska je donela zakon o registrovanim partnerstvima 2009. godine. Ranije je priznavala neregistrovane zajednice od 1996.

Vidi dalje
----------

***Registrovano partnerstvo*** na Wikimedijinoj ostavi


|  |  |
| --- | --- |
|  | ***Portal LGBT***  |

* Istopolni brak
* Građanska zajednica
* Građansko partnerstvo
* Domaćinsko partnerstvo
* Istopolno roditeljstvo
* Usvajanje dece od strane istopolnih parova

|  |
| --- |
|  **Gej, lezbejske, biseksualnei trans (LGBT) teme** |
| **Seksualna orijentacija i Rodni identitet** | **LGBT zajednica i LGBT kultura** |
| **Seksualna orijentacija i identiteti** | Homoseksualnost **·** Gej **·** Lezbejka **·** Biseksualnost | Coming out **·** Drag king **·** Drag queen **·** Film (Spisak filmova po abecedi/po godinama) **·** Gej bar **·** Gej ikona **·** Gej himna **·** Gej kvart **·** Lezbejska utopija **·** Parada ponosa **·** Ponos **·** Poznate LGBT osobe **·** Sleng **·** Slogani **·** Simboli **·** Sport **·** Turizam **·** Veze |
| **Rodni identitet** | Transrodnost (Interrodnost **·** Nebinarnost) **·** Transseksualnost (Transmuškarac **·** Transžena) |
| Neheteroseksualnost | Interseksualnost **·** Queer **·** Treći rod |
| **Nauka i teorija** | **Istorija** |
| Biologija **·** Demografija **·** Kinsijeva skala **·** Klajnova tabela **·** Lezbejski feminizam **·** Medicina **·** Neurobiologija **·** Psihologija **·** Queer teorija **·** Ružičasta lingvistika **·** 
Sredina i seksualna orijentacija **·** Studije roda **·** Transfeminizam | Pregled LGBT istorije **·** Antička Grčka **·** Stounvolska revolucija **·** Lezbejska istorija **·** Progon LGBT osoba |
| **Prava** | **Religija i homoseksualnost** |
| Teme | Partnerstva **·** Brak **·** Roditeljstvo **·** Usvajanje dece **·** Vojna služba **·** Imigraciona prava **·** Zakonski aspekt transseksualnosti | Mitologija **·** Judaizam **·** Hrišćanstvo **·** Islam **·** Hinduizam **·** Budizam **·** Sikizam **·** Konfucijanizam **·** Taoizam **·** Wicca |
| Po regionima: | Afrika **·** Južna Amerika **·** Severna Amerika **·** Azija **·** Evropa **·** Okeanija | **LGBT opozicija** |
| Homofobija **·** Transfobija **·** Lezbofobija **·** Bifobija **·** Heteroseksizam **·** Homohisterija **·** Nasilje nad LGBT osobama  |
| Ovaj članak je deo LGBT projekata. | Ova kutijica: pogledaj • razgovor • uredi |